tartuNLP/wikipedia-smugri-20251201 huggingface dataset:
Oineis

Oineis (, ) oli antiikin ajan Attikan eli Ateenan kaupunkivaltion muodostaneen alueen fyle eli ”heimo” tai ennemminkin äänestyspiiri, joka perustettiin Kleistheneen uudistuksessa vuonna 508 eaa. Fylen eponyymi heeros oli Oineus, Pandionin avioton poika, ja sen alkuperäinen numero oli VI.
Fyleen kuului alun perin 13 demosta, muun muassa suurin demos Akharnai. Myöhemmin osa demoksista siirrettiin perustettuihin uusiin fyleihin, ja pienimmillään fyleen kuului yhdeksän demosta. Niin kutsuttujen makedonialaisten fylejen (Antigonis, Demetrias) lakkauttamisen jälkeen osa demoksista palautettiin Oineis-fyleen. Kuten kaikilla fyleillä, fylen demokset oli jaetty kolmeen trittykseen ja sillä oli yhteensä 50 edustajaa Ateenan bulessa eli neuvostossa. Fyle säilyi käytössä antiikin ajan lopulle saakka.
Fylen jäseniin viitattiin nimityksellä "Oineus" (), monikossa "Oineis" () tai "Oinēeis" ().
Pandionis

Pandionis () oli antiikin ajan Attikan eli Ateenan kaupunkivaltion muodostaneen alueen fyle eli ”heimo” tai ennemminkin äänestyspiiri, joka perustettiin Kleistheneen uudistuksessa vuonna 508 eaa. Fylen eponyymi heeros oli Ateenan varhainen kuningas Pandion ja sen alkuperäinen numero oli III.
Fyleen kuului alun perin 11 demosta, muun muassa Ateenan kaupunkialueen suuri demos Kydathenaion. Myöhemmin osa demoksista siirrettiin perustettuihin uusiin fyleihin, ja pienimmillään fyleen kuului seitsemän demosta. Niin kutsuttujen makedonialaisten fylejen (Antigonis, Demetrias) lakkauttamisen jälkeen osa demoksista palautettiin Pandionis-fyleen. Kuten kaikilla fyleillä, fylen demokset oli jaetty kolmeen trittykseen ja sillä oli yhteensä 50 edustajaa Ateenan bulessa eli neuvostossa. Fyle säilyi käytössä antiikin ajan lopulle saakka.
Fylen jäseniin viitattiin nimityksellä "Pandionidēs" (), monikossa "Pandionidai" ().
Antigonis

Antigonis () oli antiikin ajan Attikan eli Ateenan kaupunkivaltion muodostaneen alueen fyle eli ”heimo” tai ennemminkin äänestyspiiri, joka perustettiin hellenistisellä kaudella vuonna 307/306 eaa. Ateenalaiset kunnioittivat tuolloin Makedonian kuningasta Antigonos I Monoftalmosta nimittämällä tämän eponyymiksi heerokseksi ja antamalla tälle oman fylen. Samaan aikaan perustettiin fyle Demetrias. Fylet tunnettiin yhdessä ”makedonialaisina fyleinä”.
Fyleen kuului alun perin 15 demosta. Siihen siirrettiin jo olemassa olleita demoksia muista fyleistä; siihen sekä samankokoiseen Demetrias-fyleen siirrettiin yhteensä kolme demosta kustakin vanhasta fylestä, lukuun ottamatta Aiantis-fyleä, mikä korvattiin siirtämällä Leontis-fylestä kaksi ylimääräistä ja Aigeis-fylestä yksi ylimääräinen demos. Fylen numeroksi tuli I ja Demetrias-fylen numeroksi II, jolloin alkuperäisistä fyleistä I–X tuli fylet III–XII. Usein fyleen viitataan selkeyden vuoksi kuitenkin numerolla XI ikään kuin se olisi sijoitettu loppuun.
Trittyksillä ei ollut tässä vaiheessa enää erityistä merkitystä. Vuonna 224/223 eaa. fylen demosten määrä väheni 14, kun Kolonai siirrettiin uuteen Ptolemais-fyleen. Makedonialaiset fylet lakkautettiin vuonna 201/200 eaa. Ateenan ja Makedonian välisen sodan vuoksi. Tuolloin niiden demokset siirrettiin takaisin vanhoihin fyleihinsä (tai uuteen Attalis-fyleen).
Fylen jäseniin viitattiin nimityksellä "Antigoneus" () tai "Antigonidēs" (), monikossa "Antigonidai" ().
Škoda Rapid (Intia)

Škoda Rapid on Škoda Auton vuosina 2011–2021 Intian markkinoille valmistama pieni sedan-korinen automalli, joka on uudelleennimetty Intiassa myytävä Volkswagen Vento (Polo Sedan). Nimestään huolimatta se on eri malli kuin Euroopassa myyty Škoda Rapid. Mallin seuraajaksi tuli Škoda Slavia.
Rapidin ulkonäkö eroaa Volkswagenista muun Škoda-malliston tyyliin muokatulla keulan ilmeellään (alkuperäinen keula muistuttaa läheisesti Fabia-mallia). Sisällä kojelauta on sama kuin Polossa, mutta ohjauspyörä, mittaristo, vaihteenvalitsin sekä ilmastoinnin ja audiojärjestelmän säätimet ovat muista Škoda-malleista lainattuja.
Mallivuodelle 2017 Rapidia uudistettiin vastaamaan uutta Škoda-malliston ilmettä.
Demetrias (fyle)

Demetrias () oli antiikin ajan Attikan eli Ateenan kaupunkivaltion muodostaneen alueen fyle eli ”heimo” tai ennemminkin äänestyspiiri, joka perustettiin hellenistisellä kaudella vuonna 307/306 eaa. Ateenalaiset kunnioittivat tuolloin makedonialaista sotapäällikköä ja myöhempää kuningasta Demetrios Poliorketesta nimittämällä tämän eponyymiksi heerokseksi ja antamalla tälle oman fylen. Samaan aikaan perustettiin fyle Antigonis. Fylet tunnettiin yhdessä ”makedonialaisina fyleinä”.
Fyleen kuului alun perin 15 demosta. Siihen siirrettiin jo olemassa olleita demoksia muista fyleistä; siihen sekä samankokoiseen Antigonis-fyleen siirrettiin yhteensä kolme demosta kustakin vanhasta fylestä, lukuun ottamatta Aiantis-fyleä, mikä korvattiin siirtämällä Leontis-fylestä kaksi ylimääräistä ja Aigeis-fylestä yksi ylimääräinen demos. Fylen numeroksi tuli II ja Antigonis-fylen numeroksi I, jolloin alkuperäisistä fyleistä I–X tuli fylet III–XII. Usein fyleen viitataan selkeyden vuoksi kuitenkin numerolla XII ikään kuin se olisi sijoitettu loppuun.
Trittyksillä ei ollut tässä vaiheessa enää erityistä merkitystä. Vuonna 224/223 eaa. fylen demosten määrä väheni 14, kun Oinoe siirrettiin uuteen Ptolemais-fyleen. Makedonialaiset fylet lakkautettiin vuonna 201/200 eaa. Ateenan ja Makedonian välisen sodan vuoksi. Tuolloin niiden demokset siirrettiin takaisin vanhoihin fyleihinsä (tai uuteen Attalis-fyleen).
Fylen jäseniin viitattiin nimityksellä "Dēmētrieus" (), monikossa "Dēmētrieis" () tai "Dēmētriadai" ().
Johnny Mnemonic – kuoleman kuriiri

Johnny Mnemonic – kuoleman kuriiri on vuonna 1995 ensi-iltansa saanut kanadalais-yhdysvaltalainen kyberpunk-elokuva, jonka on ohjannut Robert Longo. Elokuvan käsikirjoitus perustuu William Gibsonin vuonna 1980 julkaistuun novelliin "Johnny Mnemonic", joka kuvaa kirjailijalle tyypillistä dystooppista tulevaisuutta ja megakorporaatioiden ylivaltaa.
Juoni.
Vuonna 2021 Johnny (Keanu Reeves) on datakuriiri, jonka tehtävä on kuljettaa aivoissaan olevan datasirun avulla salassa pidettävää tietoa, jota megakorporaatiot eivät voi lähettää virtuaalitodellisuutta käyttävän Verkon välityksellä. Johnny on luopunut osasta muistojaan tehdäkseen tilaa datasirulle, ja hän haluaa viimeisen keikan avulla saada kokoon tarvittavat rahat muistojensa palauttamiseen.
Johnnyn aivoihin on ladattu tietoa, jota hän ei itse tiedä. Se on parannuskeino maailmanlaajuiseen epidemiaan, tautiin nimeltä Nerve Attenuation Syndrome (NAS), johon puolet virtuaalitodellisuudessa viihtyvistä kansalaisista on sairastunut. NAS:in aiheuttaa laitteiden sähkömagneettinen säteily, ja se johtaa poikkeuksetta kuolemaan. Johnnyn tehtävänä on salakuljettaa tämä elintärkeä tieto Aasiasta Yhdysvaltoihin. Hänen tiellään ovat kuitenkin tietoa havitteleva japanilainen yakuza ja kansainvälinen lääkeyhtiö Pharmakom. Lisäksi Johnnyn muisti on ylikuormitettu hengenvaarallisesti, ja hänen päänsä räjähtää jos hän ei saa tietoa ladattua sieltä pois ajoissa.
Tuotanto.
"Johnny Mnemonic" on taidemaalarina ja kuvanveistäjänä paremmin tunnetun Robert Longon esikoisohjaus. Se oli myös William Gibsonin ensimmäinen Hollywood-käsikirjoitus. Alun perin tekijöiden oli tarkoitus tehdä taide-elokuva pienellä noin puolentoista miljoonan dollarin budjetilla, mutta budjetin koko kasvoi lopulta 30 miljoonaan dollariin. Longo ja Gibson käyttivät viisi vuotta elokuvan rahoittamiseen ja kuvaamiseen. 
Elokuva kuvattiin Torontossa, jossa lavasteet rakennettiin tyhjään tehdasrakennukseen.
Sony käytti elokuvan markkinoinnissa useita eri kanavia: samaan aikaan elokuvan ensi-illan kanssa julkaistiin soundtrack Columbia Recordsin kautta ja videopeli Sony ImageWorksin kautta. Sony myös järjesti verkkotiedotustilaisuuden William Gibsonin kanssa ja internetissä toimivan aarrejahdin, jossa jaettiin palkintoja 20 000 dollarin edestä.
Vastaanotto.
Elokuvan sanotaan olleen osaltaan tuomassa kyberpunkkia suuren yleisön tietoisuuteen.
"Johnny Mnemonic" ei ollut menestys ilmestyessään, vaan se sai enimmäkseen kielteisiä arvosteluja. Rotten Tomatoes -sivuston mukaan 13 prosenttia arvostelijoista piti elokuvasta. Sivuston otanta on 30 arviota, ja elokuvalla on sivustolla arvosana 3.4/10. Lisäksi Keanu Reeves sai roolisuorituksestaan elokuvissa "Johnny Mnemonic" ja "Rakkauden pilvitarha" huonoimman miespääosan Golden Raspberry -ehdokkuuden, mutta palkinnon voitti Pauly Shore roolistaan elokuvassa "Rankka velvollisuus".
Muut mediat.
Elokuvateemainen flipperi ilmestyi loppukesästä 1995. Flipperin tehtävien kautta kerätään gigatavuja ja pelaajan tehtävänä saada kasaan 320 Gt dataa.
Ptolemais (fyle)

Ptolemais () oli antiikin ajan Attikan eli Ateenan kaupunkivaltion muodostaneen alueen fyle eli ”heimo” tai ennemminkin äänestyspiiri, joka perustettiin hellenistisellä kaudella vuonna 224/223 eaa. Tuolloin ateenalaiset kunnioittivat Egyptin kuningasta Ptolemaios III Euergetestä nimittämällä tämän eponyymiksi heerokseksi ja antamalla tälle oman fylen.
Fyleen kuului alun perin 13 demosta. Siihen siirrettiin yksi olemassa ollut demos kustakin aiemmasta fylestä, toisin sanoen yhteensä 12 demosta. Lisäksi fyleä varten luotiin yksi kokonaan uusi demos, Berenikidai, joka nimettiin Ptolemaioksen puolison kuningatar Bereniken mukaan. Fylen numeroksi tuli VII, jolloin aiemmista fyleistä VII–XII tuli fylet VIII–XIII. Usein fyleen viitataan selkeyden vuoksi kuitenkin numerolla XIII ikään kuin se olisi sijoitettu loppuun viimeiseksi fyleksi. Ptolemais tunnetaan myös ”egyptiläisenä fylenä”.
Trittyksillä ei ollut tässä vaiheessa enää erityistä merkitystä. Myöhemmin vuonna 201/200 eaa. kun niin kutsutut makedonialaiset fylet Antigonis ja Demetrias lakkautettiin, fylen numeroksi tuli V. Roomalaisella kaudella 124/125 jaa. fylen demosten määrä väheni 12, kun Afidna siirrettiin uuteen Hadrianis-fyleen. Ptolemais-fyle säilyi käytössä antiikin ajan lopulle saakka.
Fylen jäseniin viitattiin nimityksellä "Ptolemaieus" (), monikossa "Ptolemaidai" ().
Attalis

Attalis () oli antiikin ajan Attikan eli Ateenan kaupunkivaltion muodostaneen alueen fyle eli ”heimo” tai ennemminkin äänestyspiiri, joka perustettiin hellenistisellä kaudella vuonna 201/200 eaa. Tuolloin ateenalaiset halusivat kunnioittaa Pergamonin kuningasta Attalos I:tä nimittämällä tämän eponyymiksi heerokseksi ja antamalla tälle oman fylen.
Fyleen kuului alun perin 12 demosta. Siihen siirrettiin yksi olemassa ollut demos kustakin aiemmasta fylestä, toisin sanoen yhteensä 11 demosta. Lisäksi fyleä varten luotiin yksi kokonaan uusi demos, Apollonieis, joka nimettiin Attaloksen puolison Apolloniksen mukaan. Fylen numeroksi tuli XII. Usein fyleen viitataan selkeyden vuoksi kuitenkin numerolla XIV erotuksena Demetrias-fylestä, johon viitataan usein samalla numerolla.
Trittyksillä ei ollut tässä vaiheessa enää erityistä merkitystä, eikä fylejen suhteellista kokoa enää pyritty tasapainottamaan. Roomalaisella kaudella vuonna 124/125 jaa. fylen demosten määrä väheni 11, kun Oinoe siirrettiin uuteen Hadrianis-fyleen. Attalis-fyle säilyi käytössä antiikin ajan lopulle saakka.
Fylen jäseniin viitattiin nimityksellä "Attaleus" (), monikossa "Attaleis" () tai "Attalidai" ().
Gagauzia Turkvision laulukilpailussa

Gagauzia on osallistunut Turkvision laulukilpailuun kolme kertaa, vuonna 2013, 2014 ja 2015.
Historia.
2013.
Gagauzia osallistui kaikkien aikojen ensimmäiseen Turkvision laulukilpailuun Turkin Eskişehirissä vuonna 2013. Edustajaksi valittiin laulaja Lüdmila Tukan kappaleella "Vernis Lubov" (Вернись любовь). Turkvision laulukilpailun semifinaalissa Tukan ei päässyt jatkoon.
2014.
20. heinäkuuta 2014 ilmoitettiin että Gagauzia osallistuisi myös vuoden 2014 kilpailuun, joka järjestettiin Kazanissa, Tatarstanissa. Edustajaksi valittiin laulaja Marija Topal kappaleella "Aaladım". Kilpailun semifinaalissa Topal sai 162 pistettä, sijoittui kuudenneksitoista, eikä päässyt näin finaaliin.
2015.
Gagauzia osallistui myös vuoden 2015 kilpailuun, joka järjestettiin Istanbulissa, Turkissa. Edustajaksi valittiin Valentin Ormanji kappaleella "Sev beni sev". Finaalissa Ormanji sai 154 pistettä ja sijoittui kymmenenneksi.
2017.
Gagauzia osallistui uudelleen vuoden 2017 kilpailuun, joka olisi järjestetty Astanassa, Kazakstanissa. Edustajaksi oli valittu Julija Arnaut kappaleella "Kemençä".
Hadrianis

Hadrianis () oli antiikin ajan Attikan eli Ateenan kaupunkivaltion muodostaneen alueen fyle eli ”heimo” tai ennemminkin äänestyspiiri, joka perustettiin roomalaisella kaudella vuonna 124/125 jaa. Tuolloin ateenalaiset halusivat kunnioittaa keisari Hadrianusta nimittämällä tämän eponyymiksi heerokseksi ja antamalla tälle oman fylen.
Fyleen kuului alun perin 12 demosta. Siihen siirrettiin yksi olemassa ollut demos kustakin aiemmasta fylestä. Vuonna 130 jaa. fyleen lisättiin 13. demokseksi sitä varten luotu kokonaan uusi demos, Antinoeis, joka nimettiin Hadrianuksen tuolloin vasta kuolleen rakastetun Antinooksen mukaan. Fylen numeroksi tuli VII, jolloin aiemmista fyleistä VII–XII tuli fylet VIII–XIII. Usein fyleen viitataan selkeyden vuoksi kuitenkin numerolla XV ikään kuin se olisi sijoitettu loppuun viimeiseksi fyleksi.
Trittyksillä ei ollut tässä vaiheessa enää erityistä merkitystä, eikä fylejen suhteellista kokoa enää pyritty tasapainottamaan. Fyle säilyi käytössä antiikin ajan lopulle saakka.
Fylen jäseniin viitattiin nimityksellä "Hadrianieus" (), monikossa "Hadrianieis" () tai "Hadrianidai" ().
Petri Mielonen

Petri Mielonen (s. 28. huhtikuuta 1979 Pori) on suomalainen jalkapalloilija. Pelipaikaltaan hän oli vasen laitapuolustaja.
Mielonen pelasi Veikkausliigassa yhdeksän ottelua kaudella 2001 edustaen Jazzia. Ensimmäisen liigaottelunsa hän pelasi 22. huhtikuuta, kun Jazz hävisi kotonaan Atlantikselle 1–3.
Ykkösessä Mielonen pelasi yhdeksän ottelua kaudella 1999 ja 20 ottelua kaudella 2001 edustaen MuSaa. Kakkosessa hän edusti MuSaa kausina 1997–1998 ja 2002–2003, sekä EuPaa kaudella 1999. Kakkosessa Mielonen teki kolme maalia kaudella 1998 ja yhden kaudella 1999.
Michaela McManus

Michaela McManus (s. 20. toukokuuta 1983 Warwick, Rhode Island) on yhdysvaltalainen näyttelijä. Hänet tunnetaan muun muassa televisiosarjasta "", jossa hän näytteli apulaissyyttäjä Kim Greylekin roolissa 22 jakson verran vuosina 2008 ja 2009. Tämän jälkeen hän on esiintynyt televisiosarjoissa "Vampyyripäiväkirjat", "Vaarallinen totuus", "Unelmien kolhimat" ja "Aquarius". McManus on ollut aviossa Mike Danielsin kanssa heinäkuusta 2011 lähtien ja heillä on yksi lapsi.
Georgia Turkvision laulukilpailussa

Georgia on osallistunut Turkvision laulukilpailuun kolme kertaa, vuonna 2013, 2014 ja 2015.
Historia.
2013.
Georgia osallistui kaikkien aikojen ensimmäiseen Turkvision laulukilpailuun Turkin Eskişehirissä vuonna 2013. Edustajiksi valittiin laulajat Eynar Balakişiyev ja Afik Novruzov kappaleella "Qelbini Saf Tut" (Qəlbini Saf Tut). Turkvision laulukilpailun semifinaalissa he eivät kuitenkaan päässeet jatkoon.
2014.
Vuonna 2014 Georgia osallistui uudestaan Turkvision laulukilpailuun, joka järjestettiin Kazanissa, Tatarstanissa. Edustajiksi valittiin laulaja Aysel Mammadova ja Ayla Şiriyeva kappaleella "Tenhayam". Kilpailun semifinaalissa he saivat 141 pistettä, sijoittuivat viimeisiksi, eivätkä päässeet näin finaaliin.
2015.
Georgia osallistui myös vuoden 2015 kilpailuun, joka järjestettiin Istanbulissa, Turkissa. Edustajaksi valittiin Anar Askerov kappaleella "Tenha yürek". Finaalissa Askerov sai 138 pistettä ja sijoittui kuudenneksitoista.
Mika Mäntynen

Mika Mäntynen (s. 26. maaliskuuta 1978) on suomalainen jalkapalloilija. Pelipaikaltaan hän oli hyökkääjä.
Mäntynen pelasi Jazzissa kaksi Veikkausliigan ottelua kaudella 2002. Ensimmäisen liigaottelunsa hän pelasi 28. huhtikuuta, kun Jazz hävisi kotonaan Jarolle 0–1. Lisäksi Mäntynen pelasi Kakkosessa 15 ottelua ja teki kolme maalia edustaen MuSaa kaudella 2002 ja 14 ottelua tehden yhden maalin edustaen PoPaa kaudella 2003.
Hakassia Turkvision laulukilpailussa

Hakassia on osallistunut Turkvision laulukilpailuun kahdesti, vuosina 2013 ja 2014.
Historia.
2013.
Hakassia osallistui kaikkien aikojen ensimmäiseen Turkvision laulukilpailuun Turkin Eskişehirissä vuonna 2013. Edustajaksi valittiin laulaja Vladimir Dorju kappaleella "Tus Çirinde". Turkvision laulukilpailun semifinaalissa Dorju ei päässyt jatkoon.
2014.
Vuonna 2014 Hakassia osallistui jälleen Turkvision laulukilpailuun, joka järjestettiin Kazanissa, Tatarstanissa. Edustajaksi valittiin laulaja Sajiana Saburova kappaleella "Alphaas". Kilpailun semifinaalissa Saburova sai 148 pistettä, jäi sijalle 22., eikä päässyt finaaliin.
Irak Turkvision laulukilpailussa

Irak on osallistunut Turkvision laulukilpailuun kolme kertaa, vuonna 2013, 2014 ja 2015.
Historia.
2013.
Irak osallistui kaikkien aikojen ensimmäiseen Turkvision laulukilpailuun Turkin Eskişehirissä vuonna 2013. Edustajaksi valittiin laulaja Ahmet Tuzlu kappaleella "Kerkük’ten Yola Çıkak". Turkvision laulukilpailun semifinaalissa Duzlu ei päässyt jatkoon.
2014.
20. heinäkuuta ilmoitettiin, että Irak osallistuisi myös vuoden 2014 kilpailuun, joka järjestettiin Kazanissa, Tatarstanissa. Edustajaksi valittiin jälleen laulaja Ahmet Tuzlu kappaleella "Çal Kalbimi". Kilpailun semifinaalissa Tuzlu sai 155 pistettä, sijoittui kahdeksanneksitoista eikä päässyt finaaliin.
2015.
Irak osallistui myös vuoden 2015 kilpailuun, joka järjestettiin Istanbulissa, Turkissa. Edustajaksi valittiin Oğuz Sırmalı kappaleella "Serenat". Finaalissa Sırmalı sai 137 pistettä ja sijoittui seitsemänneksitoista.
Brian Asbury

Brian Keith Asbury (s. 1. lokakuuta 1986 Miami, Florida) on yhdysvaltalainen koripalloilija, pelipaikaltaan iso laitahyökkääjä tai sentteri.
Asbury pelasi kauden 2012–2013 Espanjan pääsarjassa ja Eurocupissa CB Sevillan joukkueessa. Hän on pelannut urallaan myös useissa muissa maissa. Israelin pääsarjassa Asbury on pelannut kolme kautta yltäen parhaimmillaan Hapoel Eilatissa hopealle vuonna 2015.
Pelaajaura.
Asbury pelasi vuodet 2005–2009 yliopistokoripalloa Miamin yliopiston joukkueessa. Asburya ei varattu NBA:han, vaan hän siirtyi ammattilaiseksi Eurooppaan. Hän pelasi Israelissa ensimmäiset kaksi ammattilaiskauttaan 2. korkeimmalla sarjatasolla yltäen jälkimmäisellä kaudella Hapoel Tel Avivissa sarjan toiseksi. Kaudeksi 2011–2012 Asbury siirtyi Elitzur Netanyan joukkueeseen Israelin pääsarjaan. Seuraavan kauden hän pelasi CB Sevillassa Espanjan pääsarjaa ja Eurocupia. EuroCupissa Asbury pelasi noin 19 minuuttia ottelua kohden kirjauttaen keskimäärin 7,7 pistettä, 2,7 levypalloa ja 1,0 riistoa. Espanjan-kautensa jälkeen Asbury palasi Israelin pääsarjaan, tällä kertaa Hapoel Holoniin, josta hän siirtyi yhden kauden jälkeen hetkeksi Brasiliaan ja takaisin Israelin pääsarjaan: kaudella 2014–2015 hän edusti Hapoel Eilatia, joka eteni aina loppuotteluihin saakka taipuen niissä kuitenkin Hapoel Jerusalemille 0–2-otteluvoitoin. Ensimmäisessä loppuottelussa Asbury teki 14 pistettä ja otti kuusi levypalloa. Kauden 2015–2016 Asbury pelasi Ranskan toiseksi korkeimmalla sarjatasolla, ja kesällä 2017 Dominikaanisessa tasavallassa.
Elokuussa 2017 Asbury siirtyi Suomen pääsarjaan, Tampereen Pyrintöön. Asbury oli kauden ajan Pyrinnön avainpelaajia, ja hänen ottelukohtaiset ennätyksensä olivat 34 pistettä ja 19 levypalloa. Tupla-tuplia hän teki runkosarjassa 13 kappaletta ja pudotuspeleissä yhden lisää. Runkosarjan riistotilastossa hänen pallonriistojen keskiarvonsa oli sarjan kolmanneksi korkein. Asburyn parhaiden otteluiden voidaan nähdä ajoittuneen kauden alkupuoliskolle. Pyrintö sijoittui runkosarjassa seitsemänneksi ja putosi pudotuspelien puolivälierissä lopulta mestaruuden vieneelle Kauhajoen Karhulle.
Lokakuussa 2018 Asbury palasi Suomeen tehtyään sopimuksen Kouvoihin. Kouvot selvittivät tiensä aina finaaleihin saakka, mutta hävisivät siellä mestaruuden voittaneelle Karhubasketille otteluvoitoin 4-1. 
Pelityyli ja ominaisuudet.
Pyrinnön valmentaja Sami Toiviainen kuvaili elokuussa 2017 Asburyn olevan monipuolinen iso laitahyökkääjä ja korintekijä.
Kabardi-Balkaria Turkvision laulukilpailussa

Kabardi-Balkaria on osallistunut Turkvision laulukilpailuun kahdesti, vuosina 2013 ja 2014
Historia.
2013.
Kabardi-Balkaria osallistui kaikkien aikojen ensimmäiseen Turkvision laulukilpailuun Turkin Eskişehirissä vuonna 2013. Edustajaksi valittiin laulaja Eldar Žanikajev kappaleella "Adamdı bizni atıbız" (Адамды бизни атыбыз). Turkvision laulukilpailun semifinaalissa Žanikajev ei päässyt jatkoon.
2014.
Vuonna 2014 Kabardi-Balkaria osallistui uudestaan Turkvision laulukilpailuun, joka järjestettiin Kazanissa, Tatarstanissa. Edustajaksi valittiin jälleen laulaja Eldar Žanikajev kappaleella "Barama" (Барама). Kilpailun semifinaalissa Žanikajev sai 148 pistettä, jäi sijalle 24., eikä päässyt finaaliin.
Karatšai-Tšerkessia Turkvision laulukilpailussa

Karatšai-Tšerkessia on osallistunut Turkvision laulukilpailuun kahdesti, vuosina 2013 ja 2014
Historia.
2013.
Karatšai-Tšerkessia osallistui kaikkien aikojen ensimmäiseen Turkvision laulukilpailuun Turkin Eskişehirissä vuonna 2013. Edustajaksi valittiin laulaja Eldar Žanikajev kappaleella "Adamdı bizni atıbız" (Адамды бизни атыбыз). Turkvision laulukilpailun semifinaalissa Žanikajev ei päässyt jatkoon.
2014.
Vuonna 2014 Karatšai-Tšerkessia osallistui uudestaan Turkvision laulukilpailuun, joka järjestettiin Kazanissa, Tatarstanissa. Edustajaksi valittiin jälleen laulaja Eldar Žanikajev kappaleella "Barama" (Барама). Kilpailun semifinaalissa Žanikajev sai 148 pistettä, jäi sijalle 24., eikä päässyt finaaliin.
Kokkolan kaupunginkirjasto

Kokkolan kaupunginkirjasto () toimii Kokkolassa kuudessa eri toimipisteessä, lähikirjastoa, jotka sijaitsevat Koivuhaassa, Kälviällä, Lohtajalla sekä Ullavan kirkonkylällä että Rahkosessa. Kokkolassa toimii myös yksi kirjastoauto.
Kokkolan kaupunginkirjasto toimi Keski-Pohjanmaan maakunnan maakuntakirjastona vuoden 2017 loppuun asti, jolloin maakuntakirjastot lakkautettiin. Kirjasto sai maakuntakirjastostatuksen tammikuussa vuonna 1995 ja oli yksi kahdesta nuorimmasta Suomen maakuntakirjastosta Hämeenlinnan ohella.
Kaupunginkirjasto ylläpitää pääkirjastossa Chydenica-kotiseutukokoelmaa, johon kirjasto hankkii pääasiassa Kokkolaa koskevaa aineistoa ja valikoiden muuta Keski-Pohjanmaata käsittelevää aineistoa.
Anders-kirjastot

Anders-kirjastot on Keski-Pohjanmaan kirjastojen yhteinen kirjastokimppa. Kimppa aloitti toimintansa vuonna 2007. Kimpan muodostivat Kokkolan kaupunginkirjasto, Halsuan, Himangan, Kannuksen, Kaustisen, Kälviän, Lestijärven, Lohtajan, Toholammin sekä Ullavan kunnankirjastot. Himangan kirjasto siirtyi Anders-kirjastokimpasta Tiekkö-kirjastokimppaan (nyk. Joki-kirjastot) lokakuussa 2014.
Anders-kirjastoihin kuuluvat seuraavat kunnankirjastot:
Anders-kirjastojen palvelupisteet.
Lokakuussa 2021 Andeers-kirjastot palvelivat asiakkaitaan 15 kiinteän tai liikkuvan palvelupisteen kautta:
Kazakstan Turkvision laulukilpailussa

Kazakstan on osallistunut Turkvision laulukilpailuun kolme kertaa, vuonna 2013, 2014 ja 2015.
Historia.
2013.
Kazakstan osallistui kaikkien aikojen ensimmäiseen Turkvision laulukilpailuun Turkin Eskişehirissä vuonna 2013. Edustajaksi valittiin bändi nimeltä Rin'go kappaleella "Birlikpen Alğa" (Бірлікпен алға). Turkvision laulukilpailun semifinaalissa Rin'go pääsi jatkoon ja sijoittui finaalissa yhdeksänneksi 178 pisteellä.
2014.
20. heinäkuuta 2014 ilmoitettiin että Kazakstan osallistuisi myös vuoden 2014 kilpailuun, joka järjestettiin Kazanissa, Tatarstanissa. Edustajaksi valittiin laulaja Žanar Dugalova kappaleella "Izin Korem" (Ізін көрем). Kilpailun semifinaalissa Dugalova sai 198 pistettä, sijoittui kolmanneksi ja pääsi finaaliin. Finaalissa hän voitti Kazakstanille ensimmäisen voiton 225 pisteellä.
2015.
Kazakstan osallistui myös vuoden 2015 kilpailuun, joka järjestettiin Istanbulissa, Turkissa. Edustajaksi valittiin Orda kappaleella "Olay Emes". Finaalissa Orda sai 185 pistettä ja sijoittui toiseksi.
2017.
Kazakstan osallistui uudelleen vuoden 2017 kilpailuun, joka olisi järjestetty maan pääkaupungissa Astanassa. Edustajaksi oli valittu Dimaš Qudajbergen.
South Pacific (elokuva)

South Pacific on samannimiseen musikaalinäytelmään perustuva yhdysvaltalainen musikaalielokuva vuodelta 1958. Musikaali puolestaan perustuu James A. Michenerin romaaniin "Tales of the South Pacific". Elokuvan on ohjannut näyttämömusikaalin libretisti Joshua Logan, ja sen pääosia näyttelevät Rossano Brazzi, Mitzi Gaynor, John Kerr, Juanita Hall, France Nuyen ja Ray Walston.
Kriitikko Leonard Maltinin mielestä musikaalin elokuvasovituksesta puuttuvat mukaansa tempaavat henkilöhahmot, eivätkä Tyynenmeren maisemakuvatkaan ole hänestä järin loisteliaita. Hän antoi elokuvalle kaksi ja puoli tähteä neljästä. Sen sijaan "The New York Timesin" kriitikot valitsivat "South Pacificin" vuonna 2004 yhdeksi kaikkien aikojen tuhannesta parhaasta elokuvasta maailmassa.
Kemerovon alue Turkvision laulukilpailussa

Kemerovon alue on osallistunut Turkvision laulukilpailuun kerran, vuonna 2013.
Historia.
2013.
Kemerovon alue osallistui kaikkien aikojen ensimmäiseen Turkvision laulukilpailuun Turkin Eskişehirissä vuonna 2013. Edustajaksi valittiin laulaja Çildiz Tannakeşeva kappaleella "Şoriyakun Ünü". Turkvision laulukilpailun semifinaalissa Tannakeşeva ei päässyt jatkoon.
Luettelo diplomaattisista edustustoista Intiassa

Tämä on luettelo diplomaattisista edustustoista Intiassa. Tällä hetkellä New Delhissä on 151 suurlähetystöä ja suurkomissiota (Kansainyhteisön jäsenmaan edustuston kutsuma nimi englanniksi "High commissioner"). Lisäksi Intiassa on 254 konsulaattia ja 18 muuta edustustoa.
Yank Crime

Yank Crime on kalifornialaisen post-hardcore bändin toinen ja viimeinen albumi, jonka julkaisi Interscope Records vuonna 1994. Albumin kansikuvan piirsi bändin laulaja/kitaristi Rick Froberg. Bändi piti kiertueen julkaisun jälkeen, jonka jälkeen bändi lopetti toimintansa.
Albumia pidetään merkittävänä emo-albumina ja siinä on vaikutteita math rockista.
Sunrise Avenuen diskografia

Sunrise Avenue on suomalainen poprock-yhtye, joka on julkaissut viisi studioalbumia.
Singlet.
" "Suomen listasijoitukset Suomen viralliselta singlelistalta (Single Top 20), Rumba-lehden Top 50 Hitit (Rumba Top 50) (viimeinen julkaisu joulukuussa 2007), Suomen virallinen latauslista (Digi Top 20) (2007-&gt;), Suomen Radiolistasta (Radio Top 10) (ennen vuotta 2008) ja Suomen suosituimmat (Music Control/Radio Monitor -radiolista) (Radio Top 20) (2008-&gt;).
Alois II

Alois II (koko nimi "Aloys Maria Josef Johann Baptista Joachim Philipp Nerius", 26. toukokuuta 1796 – 12. marraskuuta 1858) oli Liechtensteinin ruhtinas vuodesta 1836 kuolemaansa asti vuonna 1858. 
Alois II jatkoi isänsä ja isoisänsä aloittamia uudistuksia, ja uudisti myös Liechtensteinin hallintoa. Hän perusti ruhtinaskunnan ensimmäisen maatalousopiston. Ennen hallituskauttaan hän vaikutti Wienin maatalousseurassa. Hän rakennutti palmuhuoneen Eisgrubin linnaan.
Alois II oli poliittisesti konservatiivi. Muun Euroopan mullistuessa vuonna 1848 hän suostui hiukan liberaalimpaan perustuslakiin, mutta palautti itsevaltaisen hallintomallin kolme vuotta myöhemmin.
Gösta Bohman

Bo Gösta Bohman (15. tammikuuta 1911 Tukholma – 12. elokuuta 1997 Tukholma) oli ruotsalainen poliitikko. Hän istui valtiopäivillä 1958–1991 ja toimi talousministerinä 1976–1978 sekä 1979–1981. Hän oli Maltillisen kokoomuksen puheenjohtaja 1970–1981. Koulutukseltaan Bohman oli oikeustieteen kandidaatti Tukholman yliopistosta.
Bohmanin puheenjohtajakaudella Maltillisen kokoomuksen kannatus kasvoi huomattavasti. Kun puolue sai vuoden 1970 vaaleissa 11,5 prosenttia äänistä, oli kannatus vuoden 1979 vaaleissa jo 20,3 prosenttia.
Lone Star (vuoden 1996 elokuva)

Lone Star on John Saylesin käsikirjoittama ja ohjaama yhdysvaltalainen draamaelokuva vuodelta 1996. Meksikon rajalle Texasiin sijoittuvan murhamysteerin pääosia näyttelevät Chris Cooper, Kris Kristofferson, Matthew McConaughey ja Elizabeth Peña. 
Juoni.
Autiomaasta läheltä Meksikon rajaa löytyy luuranko ja sen viereltä sheriffintähti ja vapaamuurarien sormus. Paikallinen sheriffi Sam Deeds (Cooper) epäilee jäännösten kuuluvan kaikkien vihaamalle edeltäjälleen Charlie Wadelle (Kristofferson), joka katosi yli 30 vuotta aiemmin. Sam epäilee, että Waden on murhannut hänen isänsä Buddy Deeds (McConaughey) periäkseen tältä sheriffin viran. Tutkiessaan tapausta Deeds kohtaa nuoruuden rakastettunsa, nyt opettajana toimivan Pilar Cruzin (Peña). Deedsille alkaa paljastua yhä vain uusia salaisuuksia menneisyydestä.
Näyttelijät.
Lähde: 
Vastaanotto ja jälkimaine.
Ensi-ilta-arvioissa "Lone Star" sai enimmäkseen suopeita kommentteja, joskin eräät kriitikot syyttivät Saylesin tyyliä liian kirjalliseksi ja ohjausta pysähtyneeksi.
Sayles sai alkuperäiskäsikirjoituksestaan Oscar-ehdokkuuden ja Elizabeth Peña roolistaan Independent Spirit -palkinnon.
"The New York Timesin" kriitikot valitsivat "Lone Starin" vuonna 2004 yhdeksi kaikkien aikojen tuhannesta parhaasta elokuvasta maailmassa.
Laurentides

Laurentides on hallinnollinen alue Quebecin provinssissa, Kanadassa. Alueen pinta-ala on 20 546 tai 20 779 neliökilometriä ja väkiluku 589 400 (2016).
Hallintoalueen keskus ja suurin kaupunki on Saint-Jérômen kaupunki (74 346 as., 2016), joka sijaitsee 40 kilometriä Montrealista luoteeseen. Muista hallintoalueen kaupungeista mainittakoon Saint-Eustache, Boisbriand, Sainte-Thérèse, Blainville ja Mirabel.
Holmium(III)kloridi

Holmium(III)kloridi (tai "holmiumtrikloridi") on alkuaine holmiumin epäorgaaninen yhdiste kloorin kanssa. Yhdisteessä kloori esiintyy hapetusluvulla −I ja holmium +III, ja näin muodostuva yhdiste on kaavaltaan HoCl3. Holmium(III)kloridi on hygroskooppinen kiinteä aine, joka muodostaa kirkkaankeltaisia kiteitä, joiden kiderakenne on monokliininen ja samankaltainen kuin yttrium(III)kloridilla (YCl3). Yhdiste liukenee veteen ja sillä on myös kidevedellinen muoto HoCl3·6H2O.
Valmistus.
Holmiumkloridia voidaan valmistaa holmiumoksidista ammoniumkloridin avulla 200–250 °C lämpötilassa seuraavasti:
Ho2O3 + 6 NH4Cl → 2 HoCl3 + 6 NH3 + 2 H2O
tai käsittelemällä holmiummetallin lastuja kaasumaisella vetykloridilla:
2 Ho + 6 HCl → 2 HoCl3 + 3H2
Stora mossenin metroasema

Stora mossenin metroasema () on Tukholman metron vihreän linjan asema Stora Mossenin kaupunginosassa. Asemalta kulkevat linjat 17 (Åkeshov–Skarpnäck) ja 19 (Hässelby strand–Hagsätra). Se on yksi metron matkustajamääriltään pienimmistä asemista.
Asema sijaitsee Alvikin ja Abrahamsbergin metroasemien välissä, yhdeksän kilometrin päässä Slussenin metroasemasta.
L’Argentière-la-Bessée

L’Argentière-la-Bessée on kunta Ranskan kaakkoisosassa Hautes-Alpesin departementissa Provence-Alpit-Riviera‎n alueella. Se sijaitsee Écrinsin kansallispuiston alueella.
Kunnan alueella on ollut hopeakaivoksia jo roomalaisten ajoista alkaen. Hopeasta kunta on saanut nimensäkin, sillä keskiajalla kaivostoiminnan vilkastuttua se sai nimekseen "Castrum Argenterie". Kaivostoiminta loppui 1900-luvun alkupuolella. Nykyään kaivoksia on kunnostettu ja kaivosmuseossa voi tutustua entisajan kaivostoimintaan. Kunnassa on ollut myös alumiiniteollisuutta, mutta Pechiney-yhtiö lopetti tehtaan vuonna 1985. Nykyään kunta onkin panostanut matkailutoimintaan. Kunnan tärkeimpiä nähtävyyksiä on Saint-Jeanin kappeli.
Elokuun valaat

Elokuun valaat ("The Whales of August") on Lindsay Andersonin ohjaama yhdysvaltalainen draamaelokuva vuodelta 1987. Kahden iäkkään sisaruksen kenties viimeisestä yhteisestä kesästä kertova tarina perustuu David Berryn näytelmään, josta kirjailija itse teki elokuvasovituksen. Sisarusten rooleissa nähdään Bette Davis ja Lillian Gish ja muissa päärooleissa Vincent Price, Ann Sothern, Tisha Doughty ja Harry Carey Jr.
Elokuva jäi Lillian Gishin ja Ann Sothernin viimeiseksi roolityöksi ja brittiohjaaja Lindsay Andersonin toiseksi viimeiseksi ohjaukseksi.
"Elokuun valaat" kuvattiin Mainen osavaltion Cliff Islandilla.
Vastaanotto ja jälkimaine.
Davisin ja Gishin odotettiin saavan rooleistaan Oscar-ehdokkuudet, mutta vain Ann Sothern oli ehdolla sivuosastaan. Elokuva esitettiin kilpailusarjan ulkopuolella Cannesin elokuvajuhlilla 1987, jossa näytökseen osallistunut Lillian Gish sai kymmenen minuutin suosionosoitukset.
Yhdysvaltalainen National Board of Review of Motion Pictures palkitsi Lillian Gishin sekä parhaana naisnäyttelijänä että elämäntyöpalkinnolla.
"The New York Timesin" kriitikot valitsivat "Elokuun valaat" vuonna 2004 yhdeksi kaikkien aikojen tuhannesta parhaasta elokuvasta maailmassa. "Video-oppaassa" vuodelta 1994 Esko Rautakorpi piti tarinaa charmikkaana ja elämänmyönteisenä, joskin hieman teatterimaisena. Hän antoi elokuvalle neljä tähteä viidestä, mikä vastaa sanallista arviota ”erinomainen”.
Outaouais

Outaouais on hallinnollinen alue Quebecin provinssissa Kanadassa. Hallinnollisen alueen pinta-ala on 30 809 neliökilometriä ja väkiluku 382 604 (2016).
Qutaouaisin hallintokeskus on Gatineaun kaupunki (276 245 as, 2016).
Chéri

Chéri ("Chéri", 1920) on ranskalaisen kirjailijan Coletten romaani vuodelta 1920. Kirjan on julkaissut Eeva Lauran suomentamana Kustannustalo vuonna 1946 ja Marja Haapion suomentamana Gummerus vuonna 2000. 
"Chéri" on Coletten tunnetuimpia teoksia. Hän käsittelee kirjassa juoruja herättänyttä suhdettaan poikapuoleensa Bertrand de Jouveneliin. Päähenkilöiksi hän valitsee jo uransa päättäneen ikääntyvän kurtisaanin Léan ja hemmotellun nuorukaisen Chérin. Tarina jatkuu vielä Coletten teoksessa "Chérin loppu" ("La Fin de Chéri", 1926).
Romaanin pohjalta on tehty elokuva "Chéri".
Tilhet, pajut ja muut

Tilhet, pajut ja muut on suomalainen vuonna 2011 perustettu suomenkielistä folk-pop-tyylistä musiikkia esittävä yhtye. Yhtye julkaisi ensimmäisen albuminsa tammikuussa 2016. Yhtyeen toinen albumi albumi julkaistiin syksyllä 2017 ja kolmas maaliskuussa 2020. Yhtye lopetti toimintansa elokuussa 2021.
Ura.
Anna-Sofia Tuominen ja yhtyeen kappaleet kirjoittava Juho Hoikka tapasivat toisensa Turussa kesällä 2010 ja varsinaisesti Tilhet, pajut ja muut -yhtye perustettiin vuonna 2011. Yhtye julkaisi esikoissinglenä ”Schwarzwald” omakustanteisesti keväällä 2013. Kappale sai muutamia soittokertoja Yleisradion eri radiokanavien musiikin erikoisohjelmissa.
Yhtye solmi levytyssopimuksen Suomen Musiikki -levy-yhtiön kanssa tammikuussa 2014. Sampo Haapaniemen tuottaman esikoisalbumin äänitykset aloitettiin maaliskuussa 2014. Albumin ensimmäinen single ”Puuhevonen” julkaistiin 6. helmikuuta 2015. Kappale nostettiin muun muassa Radio Suomen ja Radio Novan soittolistoille. Helmikuussa 2015 yhtye voitti YleX:n äänestyksen vuoden kiinnostavimmasta debyyttialbumista, saaden yli 30% annetuista äänistä. Seuraava single, ”Vielä nuori”, julkaistiin 12. kesäkuuta 2015. Esikoisalbumi "Tilhet, pajut ja muut" julkaistiin tammikuussa 2016, vaikka se oli valmistunut jo edellisenä kesänä. Ennen albumia siltä julkaistiin 14. tammikuuta 2016 kolmas single, ”Lintusaari”. Elokuussa julkaistiin vielä neljäs single, ”Täällä kaukana”. Helsingin Sanomat kirjoitti levyarviossaan Tilhien, pajujen ja muiden ”palauttaneen lämmön musiikkiin” ja antoi albumille neljä tähteä. 
Toisen albumin työstäminen alkoi syyskuussa 2016 ja varsinaiset äänitykset marraskuussa 2016. Itse albumi julkaistiin 8. syyskuuta 2017. Albumilta julkaistiin ennen sen julkaisua singlet ”Jos lähdenkin huomenna” 3. toukokuuta 2017 ja ”Kaikki liikkuu eteenpäin” 23. elokuuta 2017.
Yhtye aloitti kolmannen albuminsa äänitykset kesäkuussa 2019. Albumi "Kalifornian taivaan alla" julkaistiin maaliskuussa 2020 ja siltä julkaistiin tammikuussa 2020 ennakkoon single ”Maailma näyttää”. 
Yhtye kertoi maaliskuussa 2021 soittavansa viimeisen keikkansa saman vuoden elokuussa Tavastia-klubilla ja lopettavansa siihen toimintansa. Huhtikuussa 2021 yhtyeeltä julkaistiin vielä akustinen kokoelma "Täällä kaukana (Lauluja vuosilta 2011–2021)", joka sisältää duo-versioita yhtyeen kappaleista Anna-Sofia Tuomisen ja Juho Hoikan tulkitsemina.
Montérégie

Montérégie on hallinnollinen alue Quebecin provinssissa, Kanadassa. Sen eteläpuolella sijaitsee Yhdysvallat. Montérégien hallintoalueen pinta-ala on runsas 11 100 neliökilometriä ja väkiluku runsas 1,5 miljoonaa (2016).
Montérégien tärkein hallintokeskus on Montrealin itäpuolella (Saint Lawrence -joen itärannalla) sijaitseva Longueuilin kaupunki (239 700 as., 2016). Hallintoalueen muita kaupunkeja ovat Boucherville, Brossard, Granby, Salaberry-de-Valleyfield, Saint-Jean-sur-Richelieu, Saint-Hyacinthe, Sorel-Tracy, ja Vaudreuil-Dorion.
Centre-du-Québec

Centre-du-Québec on hallinnollinen alue Quebecin provinssissa, Kanadassa. Hallinnollisen alueen pinta-ala on 6 930 neliökilometriä ja väkiluku 242 399 (2016).
Centre-du-Québecin hallintokeskus on Drummondvillen kaupunki (75 423 as., 2016).
Juhana I Josef

Juhana I Josef (koko nimi "Johann Baptist Josef Adam Johann Nepomuk Aloys Franz de Paula" 26. kesäkuuta 1760 – 20. huhtikuuta 1836) oli Liechtensteinin ruhtinas vuodesta 1805 kuolemaansa asti vuonna 1836, eli yli 30 vuoden ajan. 
Juhana I Josef lähti nuorena sotilasuralle ja osallistui Napoleonin sotiin Itävallan armeijassa, jossa hän sai sotamarsalkan arvon. Hän osallistui taisteluihin Ranskaa vastaan Saksassa vuosina 1796 ja 1800 sekä Italiassa vuonna 1799. Vuoden 1805 tappiollisen Austerlitzin taistelun jälkeen Juhana Josef oli vähän aikaa Itävallan armeijan ylipäällikkönä ja neuvotteli aselevon sekä Pressburgin rauhansopimuksen ehdot. Vuoden 1809 viidennen liittokunnan sodassa hän komensi tykistö- ja krenatöörireserviarmeijakuntaa ja osallistui muun muassa Aspern-Esslingin ja Wagramin taisteluihin. Hän neuvotteli sodan päättäneen Znaimin aselevon ja Schönbrunnin rauhansopimuksen. Vuonna 1810 hän lopetti sotilasuran ja siitä lähtien keskittyi maansa taloudellisten olojen parantamiseen. Hänen hallintokaudellaan Liechtenstein hyväksyttiin Reinin liittoon ja Saksan liittoon, mikä pohjusti maan tunnustamista itsenäiseksi valtioksi.
Rantaraitti (Espoo)

Rantaraitti () on jalankulku- ja pyöräilyreitti, joka kulkee Espoossa pitkin Suomenlahden rantaa. Rantaraittia on valmiina noin 40 kilometriä.
Suurin osa Rantaraitista on hyvin lähellä merenrantaa. Joissain paikoissa reitti loittoaa rannasta vähäliikenteisille kaduille, koska sillä kohtaa rannassa on yksityisiä maita. Rantaraitin alkupää on lähellä Helsingin rajaa Laajalahdessa, josta se jatkuu Otaniemen, Tapiolan, Westendin, Haukilahden, Matinkylän, Nuottaniemen, Kaitaan, Soukan ja Espoonlahden kautta Saunalahteen, lähelle Kirkkonummen rajaa.
Espoon kaupunki järjesti vuonna 2008 toukokuun alun ja syyskuun lopun välillä rantaraitinpatikoinnin, joka julisti kaupungin 550-vuotisjuhlaa. Rantaraitinpatikoijien oli määrä kulkeä läpi koko reitti. Reitin varrella oli kaksitoista rantakahvilaa välipisteinä, joissa osallistujat saattoivat leimata Rantaraitti-passinsa ja saada palkinnon suorituksestaan täyttynyttä passia vastaan.
Rantaraittia on tarkoitus jatkaa vielä noin kymmenen kilometriä, kunhan alueen kaavoitus valmistuu. Reitin varrella on noin sata luonto-, kulttuurihistoria-, rakennus- ja entisajan rannikkoelämästä kertovaa kohdetta.
Rantaraitti sai vuonna 2003 kunniamaininnan Suomen kuntatekniikan yhdistys SKTY ry:n vuosittain myöntämän Kuntatekniikan saavutus -tunnustuksen myöntämisen yhteydessä.
Rites of Spring (albumi)

Rites of Spring on samannimisen post-hardcore yhtyeen, Rites of Springin debyyttialbumi, joka julkaistiin vuoden 1985 tammikuussa Dischordin kautta. Albumi oli paljon melankolisempi kuin monet muut post-hardcore -albumit ja sitä pidetään "emo-musiikiin esi-isänä".
Rites of Spring oli yksi Nirvanan Kurt Cobainin lempialbumeista.
Holidair Airways

Holidair Airways oli kanadalainen tilauslentoyhtiö. Se perustettiin vuonna 1987 ja lopetti toimintansa toukokuussa 1990.
Historia.
Holidair Airwaysin perusti vuonna 1987 torontolainen Travel ’N’ Save -holdingyhtiö. Holidairin kotipaikaksi tuli Edmonton. Yhtiö pyrki aloittamaan lennot joulukuun 1988 puolivälissä, mutta kohtasi ongelmia ensimmäisen Douglas DC-8 -koneensa hankkimisessa. Niinpä se joutui vuokraamaan ensimmäisille lennoilleen wet lease -sopimuksilla koneet (Boeing 727 ja Lockheed TriStar) ja miehistöt Yhdysvalloista. DC-8 toimitettiin lopulta joulukuun lopulla, jolloin yhtiö alkoi lentää sillä Calgarystä Las Vegasiin. Sen lisäksi Holidair lensi myös Cancúniin ja Honoluluun.
Holidairin emoyhtiö Travel ’N’ Save meni konkurssiin lokakuussa 1989. Tästä alkoivat myös Holidairin vaikeudet, ja se lopetti toimintansa toukokuussa 1990.
Laivasto.
Holidair hankki viisi Douglas DC-8-50 -konetta, joskin vain yhtä niistä käytettiin säännöllisesti.
Jalkapallon Aasian-mestaruuskilpailut 1956

Jalkapallon Aasian-mestaruuskilpailut pelattiin ensimmäistä kertaa vuonna 1956. Mestaruuskilpailujen lopputurnaus pelattiin Hongkongissa. Turnaukseen osallistui neljä maata. Ensimmäisen mestaruuden voitti Etelä-Korea.
Maalintekijät.
4 maalia
3 maalia
2 maalia
1 maali
Abitibi-Témiscamingue

Abitibi-Témiscamingue on hallinnollinen alue Quebecin provinssissa, Kanadassa. Hallinnollisen alueen pinta-ala on 57 736 neliökilometriä ja väkiluku 146 717 (2016).
Abitibi-Témiscaminguen hallintokeskus on Rouyn-Norandan kaupunki (42 334 as., 2016).
Gaspésie–Îles-de-la-Madeleine

Gaspésie–Îles-de-la-Madeleine on hallinnollinen alue Quebecin provinssissa, Kanadassa. Hallinnollisen alueen maapinta-ala on noin 20 300 neliökilometriä ja väkiluku 90 311 (2016).
Gaspésie–Îles-de-la-Madeleinen hallintokeskus on kalastussatamastaan tunnettu Gaspén kaupunki (14 568 as, 2016).
Kirgisia Turkvision laulukilpailussa

Kirgisia on osallistunut Turkvision laulukilpailuun kolme kertaa, vuonna 2013, 2014 ja 2015.
Historia.
2013.
Kirgisia osallistui kaikkien aikojen ensimmäiseen Turkvision laulukilpailuun Turkin Eskişehirissä vuonna 2013. Edustajaksi valittiin bändi nimeltä Çoro kappaleella "Kaygyrba" (Кайгырба). Turkvision laulukilpailun semifinaalissa Çoro pääsi jatkoon ja sijoittui finaalissa kahdeksanneksi 183 pisteellä.
2014.
20. heinäkuuta 2014 ilmoitettiin että Kirgisia osallistuisi myös vuoden 2014 kilpailuun, joka järjestettiin Kazanissa, Tatarstanissa. Edustajaksi valittiin bändi nimeltä Non-Stop kappaleella "Seze bil" (Сезе бил). Kilpailun semifinaalissa Non-Stop sai 190 pistettä, sijoittui kuudenneksi ja pääsi finaaliin. Finaalissa he saivat 196 pistettä ja sijoittuivat neljänneksi.
2015.
Kirgisia osallistui myös vuoden 2015 kilpailuun, joka järjestettiin Istanbulissa, Turkissa. Edustajaksi valittiin laulaja Jiidesh İdirisova kappaleella "Kim bilet" (Kим билет). Finaalissa İdirisova voitti Kirgisialle ensimmäisen voiton 194 pisteellä.
Krim Turkvision laulukilpailussa

Krim on osallistunut Turkvision laulukilpailuun kahdesti, vuosina 2013 ja 2014.
Historia.
2013.
Krim osallistui kaikkien aikojen ensimmäiseen Turkvision laulukilpailuun Turkin Eskişehirissä vuonna 2013. Edustajaksi valittiin laulaja Elvira Sarihalil kappaleella "Dağlarin Ellari". Turkvision laulukilpailun semifinaalissa Sarihalil ei päässyt jatkoon.
2014.
Vuonna 2014 Krim osallistui uudestaan Turkvision laulukilpailuun, joka järjestettiin Kazanissa, Tatarstanissa. Edustajaksi valittiin laulaja Darina Siniçkina kappaleella "Gider isen". Kilpailun semifinaalissa Siniçkina sai 178 pistettä, sijoittui kahdeksanneksi ja pääsi finaaliin. Finaalissa hän sijoittui kuudenneksi 186 pisteellä.
2017.
Krim osallistui uudelleen vuoden 2017 kilpailuun, joka olisi järjestetty Astanassa, Kazakstanissa. Edustajaksi oli valittu Alseda Seydaliyeva kappaleella "Feleğimsin".
Chaudière-Appalaches

Chaudière-Appalaches on hallinnollinen alue Quebecin provinssissa, Kanadassa. Hallinnollisen alueen pinta-ala on noin 15 080 neliökilometriä ja väkiluku 420 082 (2016).
Hallintoalueen keskus on Montmagnyn kaupunki (11 255 as., 2016), joka sijaitsee Saint Lawrence -joen etelärannalla, 50 kilometriä Quebecin kaupungista alajuoksulle. Hallintoalueen muista kaupungeista mainittakoon Lévis (143 414 as.; 2016), Saint-Georges ja Thetford Mines.
Tuure Boelius

Tuure Elmeri Boelius (s. 3. tammikuuta 2001 Pori) on suomalainen tubettaja, laulaja ja näyttelijä. Hänen YouTube-kanavallaan on lähes 140 000 tilaajaa ja hänen videoitaan on katsottu yli 41 miljoonaa kertaa. Hän julkaisi YouTube-kanavallaan ensimmäisen videonsa heinäkuussa 2015.
Ura.
Boelius solmi levytyssopimuksen Kaiku Entertainment -yhtiön kanssa tammikuussa 2017, ja esikoissingle ”Eikö sua hävetä” julkaistiin elokuussa 2017. Toinen single ”Oh Boe” julkaistiin 17. marraskuuta 2017. Kolmas single ”Lätkäjätkä-Ville” julkaistiin 2. toukokuuta 2018.
Hän on työskennellyt näyttelijänä muun muassa Porin Teatterin näytelmissä "Housut pois" ja "Sound of Music" sekä Turun kaupunginteatterin "Tom of Finland" -musikaalissa, jossa hän esitti Touko Laaksosta lapsena. Vuonna 2016 hänellä oli oma ohjelmaosio "Tuure Boelius Talk Show" Ylen "Summeri"-nuortenohjelmassa. Boelius näytteli kesäkuussa 2018 julkaistussa "Mä voin selittää kaiken" -sarjassa Myrskyä.
Syksyllä 2018 Boelius sijoittui kolmanneksi "Tanssii tähtien kanssa" -televisiosarjan 11. tuotantokaudella. Boelius esitti Kesäkumi-kampanjan vuoden 2020 tunnuskappaleen ”Hengitä”.
Muuta.
Boelius julkaisi marraskuussa 2016 YouTube-kanavallaan videon, jossa kertoi olevansa homoseksuaali. Videon myötä hänet valittiin QX Gay Gaalassa Vuoden homoksi helmikuussa 2017. Lapsiasiavaltuutettu Tuomas Kurttila sai yhteydenottoja palkinnon myöntämisestä alaikäiselle. Kurttilan mukaan lapsen yksityisyyttä tulee kunnioittaa, mutta lapsella on myös täysi oikeus ilmaista itseään.
Eurooppanuoret valitsivat Boeliuksen toukokuussa 2018 vuoden nuoreksi eurooppalaiseksi.
Tuuren sisko Saana Boelius on myös internetin sisällöntuottaja eli tubettaja. Sisarukset kilpailivat yhdessä Amazing Race Suomi -kilpailussa talvella 2024.
Jesse L. Martin

Jesse L. Martin (syntyjään Jesse Lamont Watkins) (s. 18. tammikuuta 1969 Rocky Mount, Virginia, Yhdysvallat) on yhdysvaltalainen näyttelijä, joka tunnetaan muun muassa etsivä Ed Greenin roolista televisiosarjassa "Kova laki", jossa hän oli mukana vuosina 1999–2008.
Nuoruus.
Jesse Lamont Watkins syntyi Virginiassa Blue Ridgen ylänköalueella. Hänen isänsä Jesse Reed Watkins oli rekkakuski ja äiti Virginia Price collegen opinto-ohjaaja. Vanhemmat erosivat Jessen ollessa lapsi ja hän muutti äitinsä ja muiden sisarusten mukana Buffaloon New Yorkin osavaltioon. Jesse ja muut sisarukset ottivat isäpuolensa sukunimen Martin.
Kosovo Turkvision laulukilpailussa

Kosovo on osallistunut Turkvision laulukilpailuun kahdesti, vuosina 2013 ja 2015.
Historia.
2013.
Kosovo osallistui kaikkien aikojen ensimmäiseen Turkvision laulukilpailuun Turkin Eskişehirissä vuonna 2013. Edustajaksi valittiin laulaja Ergin Karahasan kappaleella "Şu Prizren". Turkvision laulukilpailun semifinaalissa Karahasan pääsi jatkoon ja sijoittui viimeiseksi 151 pisteellä.
2014.
Vuonna 2014 Kosovo vetäytyi kilpailusta.
2015.
Vuonna 2015 Kosovo osallistui uudestaan Turkvision laulukilpailuun, joka järjestettiin Istanbulissa, Turkissa. Edustajaksi valittiin laulaja Tolga Kazaz kappaleella "Sevmek günah mıdır?". Finaalissa Kazaz sijoittui neljänneksitoista 141 pisteellä.
Pohjois-Kypros Turkvision laulukilpailussa

Pohjois-Kypros on osallistunut Turkvision laulukilpailuun kahdesti, vuosina 2013 ja 2015.
Historia.
2013.
Pohjois-Kypros osallistui kaikkien aikojen ensimmäiseen Turkvision laulukilpailuun Turkin Eskişehirissä vuonna 2013. Edustajaksi valittiin duetto Grup Gommalar kappaleella "Havalaniyor". Turkvision laulukilpailun semifinaalissa Gommalar pääsi jatkoon ja sijoittui kymmenenneksi 175 pisteellä.
2014.
Vuonna 2014 Pohjois-Kypros vetäytyi kilpailusta.
2015.
Vuonna 2015 Pohjois-Kypros osallistui uudestaan Turkvision laulukilpailuun, joka järjestettiin Istanbulissa, Turkissa. Edustajaksi valittiin laulaja İpek Amber kappaleella "Sessiz Gidiş". Finaalissa Amber sijoittui yhdeksänneksi 154 pisteellä.
Pohjois-Makedonia Turkvision laulukilpailussa

Pohjois-Makedonia on osallistunut Turkvision laulukilpailuun kolme kertaa, vuosina 2013, 2014 ja 2015, tuolloin vielä nimellä Makedonian tasavalta.
Historia.
2013.
Makedonia osallistui kaikkien aikojen ensimmäiseen Turkvision laulukilpailuun Turkin Eskişehirissä vuonna 2013. Edustajaksi valittiin laulaja Ikay Yusuf kappaleella "Düşlerde Yaşamak". Turkvision laulukilpailun semifinaalissa Yusuf ei päässyt jatkoon.
2014.
Makedonia osallistui uudestaan vuoden 2014 kilpailuun, joka järjestettiin Kazanissa, Tatarstanissa. Edustajaksi valittiin laulaja Kaan Mazhar kappaleella "Yolumu Bulurum". Kilpailun semifinaalissa Mazhar sai 181 pistettä, sijoittui seitsemänneksi ja pääsi finaaliin. Finaalissa hän sai 166 pistettä ja sijoittui neljänneksitoista.
2015.
Makedonia osallistui myös vuoden 2015 kilpailuun, joka järjestettiin Istanbulissa, Turkissa. Edustajaksi valittiin jälleen Kaan Mazhar kappaleella "Böyle Olmamalıydı". Finaalissa Mazhar sai 165 pistettä ja sijoittui neljänneksi.